Aura

O nama:

Na sjeveru Istre, prekrasnoj Buzeštini, gdje je priroda posebno darežljiva, njene neiscrpne darove na najbolji mogući način primjenjuje poznata obiteljska destilerija Aura. Rukom ubrano samoniklo bilje i divlje voće, u jedinstvenom starom podrumu u srcu Buzeta, se s puno ljubavi i umijeća pretače u ekskluzivne rakije, likere, ginove i džemove pripremljene po tradicionalnim recepturama. Posjetitelji imaju priliku upoznati se s cjelokupnim procesom izrade Aurinih proizvoda, od maceracije bilja, kuhanja Teranina i gina Karbuna pa sve do punjenja boca, etiketiranja i njihove pripreme za daljnju distribuciju. Gosti mogu uživati i u degustaciji svih proizvoda kao i Aurinih osvježavajućih koktela i spritzeva. Uz trgovinu u Buzetu, Aura ima još 20 trgovina smještenih u starogradskim jezgrama istarskih gradića (Motovuna, Huma, Grožnjana, Vrsara, Rovinja, Poreča, Novigrada, Pule), zatim u Rijeci, Vrbniku na otoku Krku, u Cresu te četiri trgovine u SLoveniji (Kopar, Izola, Portorož i Ljubljana), u kojima možete pronaći sve što nudi ova najtrofejnija hrvatska destilerija.

Ponuda na Fuliranju:

U adventskoj kućici na Fuliranju posjetiteljima ćemo nuditi svoje najtrofejnije proizvode: Teranino, Gin Karbun, Limoncello, Orancello, prvi hrvatski aperitivo Ora d'Oro, Fernet Amaro 78, Premium Pelinkovac Victoris, kao i voćne i biljne rakije Bisku, Medenicu, Maslinu i badem, Divlju krušku te destilate Dunju, Šljivu i Williams. Biti će tu i blagdanski poklon paketi koji sljubljuju naše rakije i likere s Aura džemovima i čokoladama.